CELEX: C2005/182/79
Language: hu
Date: 2005-07-23 00:00:00
Title: T-210/05. sz. ügy: A Nalocebar – Consultores e Serviços Lda. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. május 19-én benyújtott kereset

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/42
            
         A Nalocebar – Consultores e Serviços Lda. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. május 19-én benyújtott kereset
   (T-210/05. sz. ügy)
   (2005/C 182/79)
   A keresetlevél nyelve: angol
   A Nalocebar – Consultores e Serviços Lda. (székhelye: Funchal [Madeira], képviselik: G. Pasquarella és R. M. Pasquarella ügyvédek) 2005. május 19-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Limiñana y Botella, S. L. (székhelye: Monforte del Cid, Alicante [Spanyolország]) is félként vett részt a fellebbezési tanács előtt folyó eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM első fellebbezési tanácsának 2005. március 18-i határozatát (R 646/2004-1. sz. ügy) és állapítsa meg a felperes által 2000. július 12-én benyújtott és a Közösségi Védjegyértesítő 2001. december 3-i, 103/01. számában meghirdetett ábrás védjegye érvényességét;
            
         
               —
            
            
               rendelkezzen a költségek viseléséről.
            
         Jogalapok és fontosabb érvek
   
               A közösségi védjegy bejelentője:
            
            
               Big Ben Establishment Ltd. A felperes megszerezte a Big Ben Establishment által benyújtott védjegybejelentést.
            
         
               Az érintett közösségi védjegy:
            
            
               A „Limoncello di Capri” ábrás védjegy a 30. (tészták stb.), 32. (szörpök és a 32. osztályba tartozó más citromalapú italok) és 33. (citromalapú likőrök) osztályba tartozó áruk vonatkozásában.
            
         
               A felszólalási eljárásban hivatkozott védjegy vagy megjelölés jogosultja:
            
            
               Limiñana y Botella S.L.
            
         
               A felszólalási eljárásban hivatkozott védjegy vagy megjelölés:
            
            
               A „LIMONCHELO” spanyol szóvédjegy a 33. osztályba tartozó áruk vonatkozásában.
            
         
               A felszólalási osztály határozata:
            
            
               A lajstromozás elutasítása.
            
         
               A fellebbezési tanács határozata:
            
            
               A fellebbezés elutasítása.
            
         
               Jogalapok:
            
            
               A 40/94/EK tanácsi rendelet (1) 8. cikke (1) bekezdése b) pontjának megsértése.
            
         
      (1)  HL L 11., 1994.1.14., 1. o.